રેસ્ક્યૂ, આશરો માગવો, ગુમ થવું અને બાળકો માટે મેડિકલ હેલ્પ સિવાય હેલ્પલાઈન પાસે ઈમોશનલ સપોર્ટ અને માર્ગદર્શન માટે આવતા કોલ્સની સંખ્યા પણ વધી છે. ઘણા કોલર્સ બાળકો હતા અથવા તો તેમના હિતેચ્છુઓ હતા. આ પ્રકારના કોલ્સ મુખ્યત્વે મીડલ ક્લાસ અને અપર મીડલ ક્લાસ પરિવારના બાળકો કે હિતેચ્છુઓ કરે છે. આ પાછળનું કારણ તેમના માતા-પિતાના ડિવોર્સ છે. 3 વર્ષમાં 66,000થી વધુ કોલ્સ આવ્યા છે જેમાં ઈમોશનલ સપોર્ટ અને ગાઈડન્સ માંગવામાં આવ્યું હોય. 2015-16માં આવા કોલ્સનો આંકડો 17,828 હતો જે 2016-17માં 22,926 થયો અને 2017-18માં 25,724એ પહોંચ્યો.